Siku ya kimataifa ya Nelson Mandela (au Siku ya Mandela) ni siku ya kimataifa kwa heshima ya Nelson Mandela, sikukuu hii ambayo husherehekewa kila mwaka tarehe 18 Julai, siku ya kuzaliwa ya Mandela kama sehemu ya kutambua mchango wake kwa jamii za Afrika ya Kusini, na Afrika kwa ujumla na ulimwengu wote.. Siku hiyo iliteuliwa rasmi na Umoja wa Mataifa mnamo Novemba mwaka 2009, na kwa mara ya kwanza siku hiyo iliadhimishwa tarehe 18 Julai mwaka 2010, lakini, makundi mengine yalianza kusherehekea siku hiyo tarehe 18 Julai mwaka 2009. Tarehe 27 Aprili mwaka 2009, 46664 na Nelson Mandela Foundation ilizialika Jumuia za kimataifa kuungana kwa ajili ya sherehe maalumu ya siku ya Mandela. Siku hiyo haimaanishi ni siku ya mapumziko, lakini humaanisha ni siku ya heshima kwa Mandela, rais na mpigania uhuru wa Afrika ya Kusini. Thamani yake ni kujitolea kwa ajili ya huduma za kijamii. Siku ya Mandela ni kwa ajili ya kuiambia dunia ichukue hatua za kimabadiliko na kusherehekea mawazo ya kuibadili jamii katika uwezo wa kuleta nguvu ya mabadiliko. Ujumbe katika Kampeni ya Mandela ni: "Nelson Mandela amepigania haki za kijamii kwa miaka 67.